પાછલા 9 મહિનાથી પાટીદાર અનામત આંદોલન બાદ થયેલી હિંસા અને તોડફોડના કારણે હાર્દિક પટેલ જેલમાં છે. જો કે રાજદ્રોહના કેસમાં હાલમાં જ તેને નામદાર કોર્ટે શરતી જામીન આપ્યા છે. પણ વિસનગરના કેસના કારણે તેને હાલ જેલમાં રહેવાનો વખત આવ્યો છે. પણ જો આજે કોર્ટ તેને આ કેસમાંથી પણ જામીન આપશે તો હાર્દિક પટેલની જેલમાંથી બહાર આવવાની શક્યતા વધી જશે. જો કે રાજદ્રોહના કેસમાં મળેલ શરતી જામીન મુજબ હાર્દિક પટેલને ગુજરાતની બહારના રાજ્યમાં 6 મહિના સુધી રહેવું પડશે.